Videopelikehittäjä

Videopelikehittäjä tarkoittaa videopeliteollisuudessa työskentelevää henkilöä, joka toimii pelikehityksessä. Videopelien varhaisessa vaiheessa ohjelmoijat olivat vastuussa useimmista kehityksen osa-alueista mukaan lukien pelisuunnittelun. Videopelien kehityksessä yleensä tarvitaan useita henkilöitä, joilla on omat tehtävänsä kuten pelisuunnittelu, taiteen tekeminen, ohjelmistokehitys, laadunvalvonta ja tuotannon hallinta. Kehittäjät päättävät miltä peli näyttää, miten se toimii ja millainen tarina siinä on. Kehittäjät voivat työskennellä pelistudiolle, jolla on sopimus pelien julkaisijan kanssa, tai ne voivat kuulua suurempaan organisaatioon. Julkaisijan kautta kehittäjät voivat saada resursseja pelien kehittämiseen. Jotkin kehittäjät toimivat riippumattomasti tai pienille studioille (indie-videopeli) ilman julkaisijan tukea, jolloin kehittäjän voi tarvita ottaa velkaa tai työskennellä toista työtä kehityksen rahoittamiseksi. Suurilla "AAA"-studioilla voi olla satoja tai tuhansia työntekijöitä pelien kehityksessä.
Henkilöt.
Videopelien tuotannossa eli kehityksessä tarvitaan henkilöitä useissa vaiheissa ja rooleissa.
Vaikka pelien pelaajista lähes puolet (46 %) on naisia vain 24 % videopeliteollisuudessa työskentelevistä on naisia vuoden 2020 tilanteen mukaan.
Arvioiden mukaan neurodiversiteetti on yleisempää videopeliteollisuudessa kuin muilla aloilla johtuen ympäristön turvallisuudesta hyper-fokusoituneille henkilöille, jolloin ihmiset hakeutuvat alalle useammin. Palkkaaminen ja työympäristö ei aina vastaa henkilöiden tarpeita, ja seurauksena on vaikeuksia toimia samassa ympäristössä.
Käsikirjoitus.
Videopelien kehityksessä ammattimaisten käsikirjoittajien rooli on kasvanut pelin tuotannossa. Tunnettuja käsikirjoittajia ovat esimerkiksi Sami Järvi ja Rhianna Pratchett.
Vuoden 2018 "Spider-Manin" käsikirjoittaja Jon Paquette on sanonut Insomniac Gamesin käsikirjoittajien kirjoittaneen peliin noin sanaa, joista puolet päätyi itse peliin. Kirjana käsikirjoitus olisi pidempi kuin "Taru sormusten herrasta"-trilogia. Pelistä julkaistu 240 sivuinen kirja sisältää vain välianimaatioiden tekstin. Pelissä on myös dialogia kirjoitettuna eri tavoin eri tilanteisiin.
Pelisuunnittelu.
"" kaupunginrakennuspelin suunnittelija Karoliina Korppoo kuvailee pelisuunnittelijan tehtävää tiimityöksi ja "valitsemiseksi yhteen sopivat jutut isosta ideakasasta".
Pelisuunnittelun lisäksi voi olla eri henkilöitä muun muassa tasosuunnitteluun.
Näyttelijät.
Videopelien kehityksessä näyttelijöitä käytetään ääninäyttelijöinä, liikkeenkaappaukseen ja pelihahmon ulkonäkö voidaan mallintaa elävän henkilön mukaan.
Taiteilijat.
Taiteilijat voivat tehdä konseptitaidetta, animointia, kolmiulotteista mallinnusta tai visuaalisia efektejä. Konseptitaiteilijat voivat tehdä tekstuureita ja animaattorit voivat tehdä liikkeen kaappausta.
Äänisuunnittelijat ja säveltäjät vastaavat ääniefektien lisäksi musiikista ja puheen tallentamisesta.
Ohjelmoijat.
Videopelien varhaisessa vaiheessa ohjelmoijat olivat vastuussa useimmista kehityksen osa-alueista mukaan lukien pelisuunnittelun. Laitteiston ja ohjelmiston kehityttyä ja pelien tultua monimutkaisemmiksi kehitysryhmät ovat kasvaneet. Myös pelaajien odotukset ovat kasvaneet. Ohjelmoijat tekevät pelistä toimivan ja tehtäviä on lukuisia kuten fysiikan, grafiikan renderöinnin, ääniefektien, tekoälyn, käyttöliittymän, pelimekaniikan, verkkotoimintojen, pelaajan syötteen ja kehityksen aputyökalujen toteuttaminen.
Testaajat.
Laadunvalvontaa varten testaajat etsivät pelistä bugeja, varmistavat pelin toimivan tasaisesti ja tarkistavat pelaajalle annettavat ohjeet.
Laadunvalvonnassa varmistetaan, että lopputuote vastaa suunnittelua ja vaatimuksia, varmistaa pelin vastaavan sille tarkoitettua ikäluokitusta, ja tuottaa tietoa havaituista ongelmakohdista niistä vastaaville kehittäjille. Laadunvalvontaan ei välttämättä tarvita tiettyä alan koulutusta, mutta hyödyllisiä kykyjä ovat: hyvä kommunikointi, detaaliorientoituminen, tekninen osaaminen ja peliosaaminen.
Tuottajat.
Tuottajat vastaavat pelin taloudellisesta ja liiketoiminnallisesta puolesta kuten budjetista ja markkinointistrategiasta.